פיודור קודריאשוב

פיודור וסילייביץ' קודריאשוב (ברוסית: Фёдор Васи́льевич Кудряшо́в; נולד ב-5 באפריל 1987 במאמאקאן שברוסיה) הוא כדורגלן רוסי, המשחק בעמדת המגן בפאקל וורונז' ובנבחרת רוסיה.

קריירת מועדונים
קודריאשוב נולד ביישוב מאמאקאן אשר נמצא במחוז אירקוטסק. בגיל 9 יחד עם המשפחה הוא עבר לעיר בראטסק. מיד אחרי אביו מסר אותו לאקדמיית הכדורגל של סיביריאק המקומי, שם קודריאשוב התחיל ישר לשחק בעמדת המגן השמאלי. בעונת 2003 הוא הופיע 3 פעמים בסגל הבוגר. בשנת 2004 רשם 14 הופעות והבקיע שער, כמו כן הוא רשם בכורה בגביע הלאומי. באותה שנה זכה קודריאשוב בהרכב הנבחרת עד-17 בטורניר בקרסנודאר. באותו משחק נכח מנהל ספרטק מוסקבה סרגיי שאבלו אשר הזמין את קודריאשוב להיבדק בקבוצת הנוער של ספרטק.

ספרטק
במרץ 2005 קודריאשוב עבר לספרטק תמורת 30 אלף דולר. לדבריו, כמו אביו, הוא אהד את הקבוצה עוד מילדותו. בעונה הראשונה קודריאשוב שיחק בליגת הנוער. ב-2006 התחיל להתאמן עם הרכב הבוגרים כאחד מהמצטיינים בקבוצת הנוער, ובמחזור האחרון של הליגה קודריאשוב הופיע לראשונה במדי האדומים-לבנים מול קריליה סובטוב. ביוני 2008 הושאל לחימקי וחזר לספרטק בתום העונה. במחנה האימונים קודריאשוב תורגל הרבה בהרכב הבוגרים. בעונה החדשה הוא הופיע ב-11 משחקים כולל 2 במסגרת גביע אופ"א. במשחק מול סאטורן הוא קיבל שבר פתוח באף וזעזוע מוח. בשנת 2010 הופיע 9 בליגה וב-26 באוגוסט עבר בהשאלה לטום שם הופיע ב-10 משחקים.

קרסנודאר, גרוזני, רוסטוב וקאזאן
ב-29 באוגוסט קודריאשוב הושאל לקרסנודאר עם אופציה לרכישה בעדיפות ראשונה, אך המועדון לא מימש אותה. את הופעת הבכורה שלו הוא רשם ב-10 בספטמבר ניצחון 1–3 על רובין. ב-8 באוגוסט 2012 חתם חוזה ל-3 שנים בטרק וב-15 בינואר ביצע מעבר לרוסטוב וב-1 ביולי 2017 עבר לרובין קאזאן.

איסטנבול
בינואר 2019 עבר לאיסטנבול בשאקשהיר מליגת העל הטורקית בכדורגל. את הופעת הבכורה במדי איסטנבול ערך ב-18 בפברואר 2019 במסגרת המחזור ה-22 במשחק נגד אנטליהספור, שבו גם הבקיע את שער הבכורה שלו, שהיה גם שער הניצחון של המשחק, שאפשר לקבוצה לפתוח פער של 6 נקודות בצמרת טבלת הליגה.

אחרי 8 הופעות בקבוצה הוא עזב ב-20 ביוני 2019.

סוצ'י
ביולי 2019 חתם בסוצ'י. את הופעת הבכורה ערך במחזור הפתיחה של העונה, ב-13 ביולי, כשעלה כמחליף בדקה ה-75, בהפסד קבוצתו 0–1 לספרטק מוסקבה. בדצמבר 2019 עזב את סוצ'י.

אנטליהספור
בינואר 2020 חתם באנטליאספור הטורקית.

קישורים חיצוניים

 סטטיסטיקות ופרופיל באתר התאחדות הכדורגל הרוסית 
 דף השחקן באתר הרשמי של רוסטוב

הערות שוליים

מגני כדורגל רוסים
כדורגלנים רוסים
כדורגלני ספרטק מוסקבה
כדורגלני חימקי
כדורגלני טום טומסק
כדורגלני קרסנודאר
כדורגלני אחמט גרוזני
כדורגלני רוסטוב
כדורגלני רובין קאזאן
כדורגלני איסטנבול בשאקשהיר
כדורגלני סוצ'י (2018)
כדורגלני גביע הקונפדרציות 2017
כדורגלני מונדיאל 2018
כדורגלני יורו 2020
כדורגלני אנטליהספור
רוסים שנולדו ב-1987
כדורגלני פאקל וורונז'